**ਖੋਜ ਲਈ ਮਰੀਜ਼ ਦਾ ਰਜ਼ਾਮੰਦੀ ਫਾਰਮ**

ਤੁਹਾਨੂੰ ਖੋਜ ਅਧਿਐਨ ਵਿਚ ਭਾਗ ਲੈਣ ਲਈ ਪੁੱਛਿਆ ਜਾ ਰਿਹਾ ਹੈ।

ਤੁਹਾਡੇ ਵੱਲੋਂ ਰਜ਼ਾਮੰਦੀ ਦੇਣ ਤੋਂ ਪਹਿਲਾਂ, ਖੋਜਕਰਤਾ ਨੂੰ ਤੁਹਾਨੂੰ ਇਹਨਾਂ ਬਾਰੇ ਜ਼ਰੂਰ ਦੱਸਣਾ ਚਾਹੀਦਾ ਹੈ (i) ਖੋਜ ਦੇ ਉਦੇਸ਼, ਪ੍ਰਕਿਰਿਆਵਾਂ ਅਤੇ ਮਿਆਦ; (ii) ਕੋਈ ਵੀ ਪ੍ਰਕਿਰਿਆਵਾਂ ਜੋ ਪ੍ਰਯੋਗਾਤਮਕ ਹਨ; (iii) ਖੋਜ ਦੇ ਕੋਈ ਵੀ ਪੂਰਵ ਅਨੁਮਾਨਿਤ ਜੋਖਮਾਂ, ਬੇਅਰਾਮੀਆਂ, ਅਤੇ ਲਾਭਾਂ; (iv) ਕਿਸੇ ਸੰਭਾਵੀ ਲਾਭਦਾਇਕ ਵਿਕਲਪਿਕ ਪ੍ਰਕਿਰਿਆ ਜਾਂ ਇਲਾਜ; (v) ਗੁਪਤਤਾ ਕਿਵੇਂ ਬਣਾਈ ਰੱਖੀ ਜਾਏਗੀ।

ਜਦੋਂ ਲਾਗੂ ਹੋਵੇ, ਤਫਤੀਸ਼ਕਾਰ ਦੂਜੀ ਜਾਣਕਾਰੀ ਪੇਸ਼ ਕਰਨ ਤੋਂ ਪਹਿਲਾਂ ਤੁਹਾਨੂੰ ਮਹੱਤਵਪੂਰਣ ਜਾਣਕਾਰੀ ਦਵੇਗਾ।

ਜਿੱਥੇ ਲਾਗੂ ਹੋਵੇ, ਖੋਜਕਰਤਾ ਨੂੰ ਤੁਹਾਨੂੰ ਇਹਨਾਂ ਬਾਰੇ ਜ਼ਰੂਰ ਦੱਸਣਾ ਚਾਹੀਦਾ ਹੈ (i) ਜ਼ਖ਼ਮੀ ਹੋਣ ਤੇ ਉਪਲਬਧ ਕਿਸੇ ਵੀ ਮੁਆਵਜ਼ੇ ਜਾਂ ਮੈਡੀਕਲ ਇਲਾਜ ਬਾਰੇ; (ii) ਅਣਪਛਾਤੇ ਜੋਖਮਾਂ ਦੀ ਸੰਭਾਵਨਾ ਬਾਰੇ; (iii) ਉਹਨਾਂ ਹਾਲਾਤਾਂ ਬਾਰੇ ਜਦੋਂ ਖੋਜਕਰਤਾ ਤੁਹਾਡੀ ਭਾਗੀਦਾਰੀ ਨੂੰ ਰੋਕ ਸਕਦਾ ਹੈ; (iv) ਤੁਹਾਡੇ ਵੱਲੋਂ ਕੀਤੇ ਜਾਣੇ ਕਿਸੇ ਵੀ ਵਾਧੂ ਖਰਚਿਆਂ ਬਾਰੇ; (v) ਜੇ ਤੁਸੀਂ ਆਪਣੀ ਭਾਗੀਦਾਰੀ ਛੱਡਦੇ ਹੋ ਤਾਂ ਕੀ ਹੁੰਦਾ ਹੈ; (vi) ਤੁਹਾਨੂੰ ਉਹਨਾਂ ਨਵੇਂ ਨਤੀਜਿਆਂ ਬਾਰੇ ਕਦੋਂ ਦੱਸਿਆ ਜਾਏਗਾ ਜੋ ਕਿ ਭਾਗ ਲੈਣ ਦੀ ਤੁਹਾਡੀ ਇੱਛਾ ਨੂੰ ਪ੍ਰਭਾਵਤ ਕਰ ਸਕਦੇ ਹਨ; ਅਤੇ (vii) ਅਧਿਐਨ ਵਿਚ ਕਿੰਨੇ ਲੋਕ ਹੋਣਗੇ, (viii) ਵਪਾਰਕ ਮੁਨਾਫ਼ੇ ਲਈ ਤੁਹਾਡੇ ਜੀਵ ਵਿਗਿਆਨਿਕ ਨਮੂਨਿਆਂ ਦੀ ਵਰਤੋਂ, (ix) ਕੀ ਤੁਹਾਨੂੰ ਤੁਹਾਡੇ ਖੋਜ ਨਤੀਜਿਆਂ ਬਾਰੇ ਦੱਸਿਆ ਜਾਏਗਾ, (x) ਕੀ ਖੋਜ ਵਿਚ ਪੂਰੀ ਜੀਨੋਮ ਕ੍ਰਮਸੂਚੀ ਸ਼ਾਮਲ ਹੋ ਸਕਦੀ ਹੈ (xi) ਖੋਜ ਬਾਰੇ ਜਾਣਕਾਰੀ ਦਿੱਤੀ ਗਈ ਹੈ ਜਾਂ ਇੱਕ ਕਲੀਨਿਕਲ ਪਰਖ ਰਜਿਸਟਰੀ ਵਿੱਚ ਸ਼ਾਮਲ ਕਰਨ ਲਈ ਦਰਜ ਕੀਤੀ ਗਈ ਹੈ, ਅਤੇ (xii) ਤੁਹਾਡੀ ਜਾਣਕਾਰੀ ਜਾਂ ਜੀਵ ਵਿਗਿਆਨਿਕ ਨਮੂਨੇ ਦੇ ਭਵਿੱਖ ਦੀ ਖੋਜ ਲਈ ਵਰਤੋਂ।

ਜੇ ਤੁਸੀਂ ਭਾਗ ਲੈਣ ਲਈ ਸਹਿਮਤ ਹੁੰਦੇ ਹੋ ਤਾਂ ਤੁਹਾਨੂੰ ਇਸ ਦਸਤਾਵੇਜ਼ ਦੀ ਦਸਤਖਤ ਕੀਤੀ ਇੱਕ ਕਾਪੀ ਅਤੇ ਖੋਜ ਦਾ ਇੱਕ ਲਿਖਤੀ ਸੰਖੇਪ ਦਿੱਤਾ ਜਾਣਾ ਚਾਹੀਦਾ ਹੈ।

ਤੁਸੀਂ ਖੋਜ ਦੇ ਬਾਰੇ ਕੋਈ ਵੀ ਸਵਾਲ ਪੁੱਛਣ ਲਈ ਕਿਸੇ ਵੀ ਸਮੇਂ ਉੱਪਰ ਦਿੱਤੇ ਫੋਨ ਨੰਬਰ 'ਤੇ ਖੋਜ ਟੀਮ ਨਾਲ ਸੰਪਰਕ ਕਰ ਸਕਦੇ ਹੋ।

ਜੇਕਰ ਤੁਹਾਡੇ ਕੋਲ, ਖੋਜ ਵਿਚ ਖੋਜ ਮਰੀਜ਼ ਦੇ ਤੌਰ 'ਤੇ ਤੁਹਾਡੇ ਹੱਕਾਂ ਬਾਰੇ ਸਵਾਲ ਹਨ ਜਾਂ ਜ਼ਖ਼ਮੀ ਹੋਣ ਤੇ ਤੁਹਾਨੂੰ ਕੀ ਕਰਨਾ ਚਾਹੀਦਾ ਹੈ ਇਸ ਬਾਰੇ ਸਵਾਲ ਹਨ ਤਾਂ ਤੁਸੀਂ ਆਈਆਰਬੀ ਨੂੰ (ਫੋਨ ਨੰਬਰ) ‘ਤੇ ਸੰਪਰਕ ਕਰ ਸਕਦੇ ਹੋ।

ਇਸ ਖੋਜ ਵਿਚ ਤੁਹਾਡੀ ਸ਼ਮੂਲੀਅਤ ਸਵੈ-ਇੱਛਕ ਹੈ, ਅਤੇ ਜੇ ਤੁਸੀਂ ਭਾਗ ਲੈਣ ਤੋਂ ਇਨਕਾਰ ਕਰਦੇ ਹੋ ਜਾਂ ਆਪਣੀ ਭਾਗੀਦਾਰੀ ਛੱਡਣ ਦਾ ਫੈਸਲਾ ਕਰਦੇ ਹੋ ਤਾਂ ਤੁਹਾਨੂੰ ਕੋਈ ਜੁਰਮਾਨਾ ਨਹੀਂ ਲੱਗੇਗਾ ਜਾਂ ਤੁਹਾਨੂੰ ਲਾਭ ਦੇਣ ਤੋਂ ਮਨ੍ਹਾ ਨਹੀਂ ਕੀਤਾ ਜਾਵੇਗਾ।

ਇਸ ਦਸਤਾਵੇਜ਼ 'ਤੇ ਦਸਤਖਤ ਕਰਨ ਦਾ ਮਤਲਬ ਹੈ ਕਿ ਉਪਰੋਕਤ ਜਾਣਕਾਰੀ ਸਮੇਤ ਖੋਜ ਅਧਿਐਨ, ਤੁਹਾਨੂੰ ਜ਼ਬਾਨੀ ਦੱਸ ਦਿੱਤਾ ਗਿਆ ਹੈ, ਅਤੇ ਤੁਸੀਂ ਸਵੈ-ਇੱਛਾ ਨਾਲ ਭਾਗ ਲੈਣ ਲਈ ਸਹਿਮਤ ਹੋ।

 [Paste the signature lines from the IRB-approved English consent form here]